open-index/open-wikipedia-markdown huggingface dataset:
புரோமானாடு டெசு ஆங்கிலேசு

***புரோமானாட் டெசு ஆங்கிலேசு*** (*Promenade des Anglais*; உச்சரிப்பு:பிரோமானாடெசா(ங்)கிலே; நிகார்டு: *Camin dei Anglés*; பொருள்: *ஆங்கிலேயர்களின் நடைத்தடம்*)  பிரான்சின் நீஸ் நகரில் நடுநிலக் கடற்கரையில் உள்ள புகழ்பெற்ற  ஆகும்.  இது மேற்கில் வானூர்தி நிலையத்திலிருந்து கிழக்கே  *குவாய் டெசு எடாட்சு-யுனிசு* (ஐக்கிய அமெரிக்க துறை) வரை கிட்டத்தட்ட 7 கி.மீ. தொலைவிற்கு அமைக்கப்பட்டுள்ளது.
## வரலாறு
18வது நூற்றாண்டின் இரண்டாம் பாதியில், ஆங்கிலேயர்கள் குளிர்காலத்தை கழிக்க நீசு வந்தனர். இங்குள்ள கடற்கரையின் அகலப்பரந்த காட்சி அவர்களைக் கவர்ந்தது.  1820இல் கடுமையான குளிர்காலத்தால் பாதிக்கப்பட்டு வடக்கிலிருந்து நீசுக்கு வந்தடைந்த பெரும் திரளான பிச்சைக்காரர்களுக்கு வேலை தரும் விதமாகவும் தங்களுக்குப் பயனாகும் விதமாகவும் ஆங்கிலேயர்கள் கடலோரமாக ஓர் நடைமேடையை கட்டும் திட்டமொன்றைத் தீட்டினர். இதற்கு பாதிரியார்  *லெவிசு வே* செலவழித்தார்.

இந்த அழகான கடற்கரையோர நடைபாதையை கண்டு வியந்த நீசு நகர நிர்வாகம் இதனை மேலும் விரிவுபடுத்தியது. இந்த உலாத்தடம் முதலில் உள்ளக மொழியான நிசார்டில் *கேமின் டெசு ஆங்கிலேசு* எனப்பட்டது.  தூரின் உடன்பாட்டிற்குப் பிறகு 1860இல் நீசைக் கைப்பற்றிய பிரான்சு இதற்கு  *லா பிரோமானாட் டெசு ஆங்கிலேசு* என மறுபெயரிட்டது.

### 2016 பாஸ்டில் நாள் தாக்குதல்

சூலை 14, 2016 அன்று உலாப்பாதையில் பாஸ்டில் நாள் வாணவேடிக்கைகளைக் கண்டு மகிழ்ந்திருந்த கூட்டத்தின் மீது  சுமையுந்தை வேண்டுமென்றே செலுத்தி  குறைந்தது 84 பேர் கொல்லப்பட்டனர், பலர் காயமுற்றனர்.
## தற்காலத்தில்
உள்ளூர்வாசிகள் இதனை ***புரோமானாடு*** என்றோ, சுருங்க, **லா புரோம்** என்றோ அழைக்கின்றனர். ஞாயிற்றுக் கிழமைகளில், மிதிவண்டிகளும், குழந்தையமர் வண்டிகளும், குடும்பம் முழுவதும் இங்கு உலாவுவதைக் காணலாம்.  சறுக்குப் பலகைகளில் செல்வோருக்கும் இது மிகவும் விருப்பமான இடமாக உள்ளது.

இங்கு ஆண்டுதோறும் நீசு கார்னிவல், பூக்களின் சண்டை போன்ற நிகழ்ச்சிகள் நடத்தப்படுகின்றன. தவிர  நடுநிலக் கடலோரத்தில் அமர்ந்து ஓய்வெடுக்கவும் எதிரேயுள்ள நீலவண்ண ஏஞ்செல்சு விரிகுடாக் கடலை (*la Baie des Anges*) கண்டு களிக்கவும் இங்குள்ள நீலநிற நாற்காலிகளும் (*chaises bleues*)  நீச்சல் மாற்றுடை அறைகளும் (கபானா) சிறப்பான வசதிகளைத் தருகின்றன.

## மேற்சான்றுகள்

## வெளி இணைப்புகள்

பகுப்பு:நீஸ்
பஞ்சாபி பல்கலைக்கழகம்

**பஞ்சாபி பல்கலைக்கழகம்** (*Punjabi University*) என்பது, வடமேற்கு இந்தியாவின் பஞ்சாப் மாநிலத்தில் பட்டியாலா நகரில் அமைந்துள்ள ஒரு பல்கலைக்கழகமாகும். எபிரேயப் பல்கலைக்கழகத்திற்கு அடுத்து உலகில் ஒரு மொழியின் பெயரால் வழங்கப்படும் இரண்டாவது பல்கலைக்கழகம் என அறியப்படுகிறது. பஞ்சாபி மொழியையும் பண்பாட்டையும் வளர்ப்பதையும் செறிவூட்டுவதையும் முதன்மை நோக்கமாகக் கொண்டு பயிற்றுவித்தலுக்கும் ஆய்வுக்குமான பல்கலைக்கழகமாகத் தோற்றுவிக்கப்பட்டது.

1961-ஆம் ஆண்டு பஞ்சாப் சட்டம் எண் 35-இன் படி, இணைவுப் பல்கலைக்கழகமாக அல்லாமல் உறைவிட மற்றும் பயிற்றுவிப்புப் பல்கலைக்கழகமாக 1962 ஏப்ரல் 30-ஆம் நாள் நிறுவப்பட்டது. தொடங்கப்பட்ட காலத்தில் பரந்தாரி மாளிகைக் கட்டடத்தில் தற்காலிகமாகச் செயல்பட்டுவந்த இப்பல்கலைக்கழகம், 1965-ஆம் ஆண்டு 316 ஏக்கர் பரப்பளவு கொண்ட வளாகத்துக்கு இடம்பெயர்ந்தது. 1969-ஆம் ஆண்டு பட்டியாலா, சங்ரூர், பட்டிண்டா மாவட்டங்களைச் சேர்ந்த நாற்பத்து மூன்று (43) கல்லூரிகள் இணைக்கப்பட்டு இப்பல்கலைக்கழகம் இணைப்புப் பல்கலைக்கழகமாக வளர்ச்சியடைந்தது. 2023-ஆம் ஆண்டின்படி பட்டியாலா மாவட்டம், பர்னாலா மாவட்டம், பதேகாட் சாகிப் மாவட்டம், சங்கரூர் மாவட்டம், பட்டிண்டா மாவட்டம், மாலேர்கோட்லா மாவட்டம், மான்சா மாவட்டம், மொகாலி மாவட்டம், ரூப்நகர் மாவட்டம், பரித்கோட் மாவட்டம் என பஞ்சாபின் ஒன்பது மாவட்டங்களிலுள்ள 268 கல்லூரிகள் இப்பல்கலைக்கழகத்துடன் இணைக்கப்பட்டுள்ளன.

மானுடவியல், கலைகள், அறிவியல், பொறியியல், மொழி, தொழில்நுட்பம் உள்ளிட்ட பிரிவுகளில் எழுபது (70) துறைகளில் கற்பித்தல் ஆய்வுகள் மேற்கொள்ளுதல் எனப் பன்முகம் கொண்ட பெரும் பாடசாலையாக இருக்கிறது.

## சான்றுகள்

பகுப்பு:1962 நிறுவனங்கள்
பகுப்பு:இந்தியப் பஞ்சாபிலுள்ள பல்கலைக்கழகங்கள்
பகுப்பு:பாட்டியாலா மாவட்டம்
கீழநாணச்சேரி

**கீழநாணச்சேரி** என்பது தமிழ்நாடு மாநிலத்தின் திருவாரூர் மாவட்டத்தில் அமைந்துள்ள ஒரு கிராமமாகும். இக்கிராமத்தில் சுமார் 100-க்கும் மேற்பட்ட குடும்பங்கள் உள்ளன.

## பெயர்க் காரணம்
இக்கிராமத்தில் நாணல் வகை புற்கள் அதிகமாக இருந்த காரணத்திணால் **நாணல்சேரி** என அழைக்கப்பட்டு, தற்போது "நாணச்சேரி" என அழைக்கப்படுகிறது.

## அமைவிடம்
திருவாரூர்-கும்பகோணம் நெடுஞ்சாலையில் 53.சிமிழி பேருந்து நிலையத்திலிருந்து வடக்கே 100.மீ. தொலைவில் அமைந்துள்ளது.
## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
குஃக்கா

**குஃக்கா ** (*Gugga*,  அல்லது **Gugga Pir**, **Gugga Jaharpir**, **Gugga Chohan**, **Gugga Rana**, **Gugga Vir** மற்றும் பல பெயர்கள்) இராசத்தான், பஞ்சாப் பகுதிகளில் பாம்புக்கடிகளிலிருந்து பாதுகாப்புப் பெற வணங்கப்படும் நாட்டார் கடவுளாகும்.  இராசத்தானில் கோகாஜி என்றும் பஞ்சாப் பகுதி, அரியானா மற்றும் இமாச்சலப் பிரதேசப் பகுதிகளில் குஃக்கா ஜி என்றும் அறியப்படுகின்றார்.
## வழிபாடு
வட இந்தியாவில் இராசத்தான், பஞ்சாப் பகுதி, அரியானா, இமாச்சலப் பிரதேசம் மற்றும் உத்தரப் பிரதேசத்தின் வடமேற்கு மாவட்டங்களில் குஃக்காஜி பெரிதும் வணங்கப்படுகின்றார். குசராத்து, மத்தியப் பிரதேசம் மாநிலங்களிலும் இவரை வழிபடுவோரைக் காணலாம். இவர் பாதோன் மாதத்தில் குறிப்பாக ஒன்பதாம் நாள் வழிபடப்படுகின்றார். குஃக்கா பாம்புக்கடிகளிலிருந்து காப்பவராக கருதப்படுகின்றார். மாரிசு எனப்படும் கோயில்களில் வணங்கப்படுகின்றார். இந்தக் கோயில்கள் எந்த சமயத்து விதிமுறைகளையும் பின்பற்றுவதில்லை; எரும்புப் புற்றிலிருந்து சீக்கிய குருத்வாரா போன்றோ முசுலிம் பள்ளி போன்றோ அமைந்திருக்கும். குஃக்கவை வணங்கும்போது படையலுக்கு நூடில்சு வழங்குகின்றனர். இவற்றை பாம்புகள் வசிக்குமிடங்களிலும் விட்டுச் செல்கின்றனர்.

சுவாரசியமாக, சிந்தி மக்களும்   சிரவண மாதத்தில் நாக பஞ்சமி அன்று  கோக்ரோ என்று விழா எடுக்கின்றனர். கோக்ரோவின் கதை கட்ச் மாவட்டத்தில் (குசராத்து) நடக்கின்றது. பெயர் ஒற்றுமை மட்டுமின்றி (கோக்ரோ, கோகாஜி) கோக்ரோவின் அன்னையின் பெயர் வச்சல்பாய் குஃக்காவின் அன்னை பெயரான இராணி பச்சலை ஒட்டி உள்ளது.

## இராசத்தானில் பிறப்பு
**குஃக்கா** தற்கால இராசத்தானில் சுரு மாவட்டத்தில் தாத்ரேவாவில் வீரர்-அரசராகப் பிறந்தார். இவரின் தந்தை தாத்ரேவாவின் அரசர் ஜேவர் ஆவார். தாய் பச்சல்தேவி.
## உசாத்துணை
*

## மேற்சான்றுகள்

பகுப்பு:நாட்டார் தெய்வக் கோயில்கள்
பகுப்பு:பஞ்சாபி பண்பாடு
ஸ்ரீரஞ்சனி

**ஸ்ரீரஞ்சனி** (**Sriranjani** 22 பெப்ரவரி 1927 – 27 ஏப்ரல் 1974) என்பவர் தமிழ், தெலுங்குத் திரைப்பட நடிகையாவார். இவர் ஸ்ரீரஞ்சனி (சீனியர்) என்பவரின் தங்கை. அதனால் இவர் ஸ்ரீரஞ்சனி (ஜூனியர்) என அழைக்கப்பட்டார். இவர் பெரும்பாலான திரைப்படங்களில் துன்பத்தில் உழலும் மனைவி பாத்திரங்களில் நடித்தார்.

## முன் வாழ்க்கை
ஸ்ரீரஞ்சனி பிறந்தது ஆந்திரப்பிரதேசம், குண்டூர் மாவட்டத்தில் உள்ள முருக்கிபுடி கிராமமாகும். இவரது அக்கா மூத்த ஸ்ரீரஞ்சனியும் ஒரு நடிகையாவார். இவர் முதலில் தெலுங்குப் படங்களில் நடித்து வந்தார். இவரது இயற்பெயர் மகாலட்சுமி. இவர் தன் அக்காவுடன் வளர்ந்து, திரைத்துறையில் நடிக்க விரும்பினார். சித்திரப்பு நாராயணமூர்த்தி இவருக்கு நடிக்கும் வாய்ப்பை பீஷ்மா (1944) படத்தில் அளித்தார். பின்னர் கொல்லபாமா, பிரம்மாச்சாரி, கீதாஞ்சலி, மதலாசா, லைலா மஜ்னு போன்ற படங்களில் நடித்தார். இவர் வாழ்வின் திருப்பு முனையான பாத்திர வாய்ப்பாக குணசுந்தரி கதா ( 1949 ) என்ற படம் புகழ்பெற்ற இயக்குநரான கத்ரி வெங்கட ரெட்டி இயக்கிய படத்தில் கிடைத்தது. இவர் நடித்த குண சுந்தரி பாத்திரம் திரைத்துறையில் இவருக்கு நற்பெயரை சம்பாதித்துக் கொடுத்தது. தெலுங்கு படமான குணசுந்தரி கதா படத்தை தமிழில் எடுத்தபோது குண சுந்தரி வேடத்தில் தமிழிலும் ஸ்ரீரஞ்சனியே நடித்து பாராட்டைப் பெற்றார். இதன் பிறகு தலைசிறந்த படங்களில் நடிக்கும் வாய்ப்பு இவருக்கு கிடைக்கத் துவங்கியது. மன்றதண்டம், சங்கராந்தி, பிரேமா, ப்ரதுகு தெருவு, சுவயம்ப்ரபா, ராமாஞ்சநேய யுத்தம் போன்ற பல படங்களில் நடித்தார். என்றாலும் இவரின் குணசுந்தரி கதா பட நடிப்பு எப்போதும் பாராட்டத்தக்கதாக இருந்தது.

இவர் நடித்த தமிழ்ப் படமான பராசக்தி (1952), இவருக்கு நற்பெயரை பெற்றுத் தந்தது.
அதே ஆண்டு அவர் எம்.ஜி.ஆருடன் குமாரி என்ற படத்தில் நடித்தார். ரத்தக்கண்ணீர் படத்தில் தொழுநோய் பிடித்த (1954) நாயகனாக நடித்த எம்.ஆர்.ராதாவுக்கு இணையாக நடித்தார். ராஜி என் கண்மணி (1954)  படத்தில் ராஜி என்னும் பார்வையற்ற பூக்காரி பாத்திரைத்தை ஏற்று நடித்தார். இந்தப்படம் சார்லி சாப்ளின் படமான  சிட்டி லைட்சு (1931) படத்தின் தழுவல் ஆகும்.

1960 ஆம் ஆண்டு படங்களில் நடிப்பதில் இருந்து ஓய்வு பெற்றார். மீண்டும் வயதான தாயார், குணச்சித்திர வேடங்களில் நடித்தார். 1974 ஆம் ஆண்டு காலமானார்.

## நடித்த படங்கள்

* இண்டி கோடலு (1974)
* ஜீவன தரங்காலு (1973)
* பலே தம்முடு (1969)
* நேனன்டே நேனே (1968)
* பங்காரு பஞ்சாரம் (1965)
* ஸ்ரீ கிருஷ்ணார்ஜுண யுத்தம் (1963)
* மஹாகவி காளிதாசு (தெலுங்கு, 1960)
* கிருஷ்ண லீலலு (1959)
* பிரேமே தெய்வம் (1957)
* பெங்கி பெல்லாம் (1956)
* உமா சுந்தரி (1956)
* சந்தானம் (1955)
* ஸ்ரீ கிருஷ்ண துலாபாரம் (1955)
* ரத்தக்கண்ணீர் (1954)
* சந்த்ரஹாரம் (1954)
* அமரசந்தேசம் (1954)
* பேதமனசுலு (1954)
* ராஜி என் கண்மணி (1954)
* இல்லற ஜோதி (1956)
* திலகம் (1960)

* ஒரே வழி
* ப்ரதுகு தெருவு (1953)
* காதல் (1952)
* மணவாட்டி (1952)
* பராசக்தி (1952)
* பிரேமா (1952)
* ராஜேஸ்வரி (1952)
* குமாரி (1952)
* சங்ராந்தி (1952)
* மந்த்ரதண்டம் (1951)
* வாலி சுக்ரீவா (1950)
* அன்பே தெய்வம் (1956)
* லைலா மஜ்னு (1949)
* குணசுந்தரி கதா (1949)
* கீதாஞ்சலி (1948)
* மதலசா (1948)
* பெண்குலத்தின் பொன் விளக்கு (1949)
* ப்ரேம ரதம் (1947)
* கிரகப்பிரவேசம் (1946)
* பீஷ்மா (1944)

## மேற்கோள்கள்

## வெளி இணைப்புகள்
ஸ்ரீரஞ்சனி- அக்காவின் பெயரில் கலக்கிய தங்கை!﻿

பகுப்பு:1927 பிறப்புகள்
பகுப்பு:1974 இறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:குண்டூர் மாவட்ட நபர்கள்
அப்பாஸ் கியரோஸ்தமி

thumb|Abbas Kiarostami, 2010
**அப்பாஸ் கியரோஸ்தமி ( Abbas Kiarostami** (பாரசீக மொழி: عباس کیارستمی‎‎ &nbsp;pronunciation&nbsp;(help·info); 22 சூன் 1940 – 4 சூலை 2016) என்பவர் ஒரு ஈரானிய திரைப்பட இயக்குநர், திரைக்கதை ஆசிரியர், ஒளிப்பதிவாளர், படத் தயாரிப்பாளர் ஆவார். இவர் 1970 முதல் திரைக்கலைஞராக உள்ளார், இவர் நாற்பது படக்களுக்குமேல் பணியாற்றியுள்ளார், இதில் குறும்படங்கள்,  விபரணத் திரைப்படங்கள் போன்றவையும் அடங்கும். இவர் இயக்கி விருதுகள் பெற்ற படங்கள் கோகிர் ட்ரிலோகே (1987–94), குலோசப் (1990), டேஸ் ஆப் செர்ரி (1997) , *[[பேத் மா ரா ஹாஹத் போட்]]* (1999). இவரின் பிற்காலப் படங்கள், செர்டிபைடு காஃபி (2010) மற்றும் லேக் சோமியோன் இன் லவ் (2012), 

சிறு வயதிலிருந்து ஓவியக் கலையில் ஈடுபாடு கொண்டிருந்த அப்பாஸ் கியரோஸ்தமி, ஓவியம், வடிவமைப்பு ஆகியவற்றையே படித்தார். படித்து முடித்த பிறகு விளம்பரத் துறைக்குள் நுழைந்தார். ஈரானியத் திரைப்படங்களில் புதிய அலை இயக்கத்தின் வித்தாக டாரீயூஷ் மெஹ்ர்ஜூயின் ‘த கவ்’ (பசு) திரைப்படம் அடைந்த வெற்றி அப்பாஸ் கியரோஸ்தமிக்குப் திரைத்துறைமீது ஆர்வத்தைத் தூண்டவே திரைத்துறையில் நுழைந்தார். துவக்கத்தில் குழந்தைகளைப் பற்றி நிறைய ஆவணப்படங்களையும் குறும்படங்களையும் இயக்கினார். அவரது முதல் முழு நீளத் திரைப்படம்  *வேர் இஸ் த ஃப்ரண்ட்ஸ் ஹோம்?*. அப்பாஸ் கியரோஸ்தமி உலக அளவில் கண்டு கொள்ளப்பட்டது இந்தப் படத்துக்குப் பிறகுதான்.

அவரது படங்களை ஒட்டுமொத்தமாகப் பார்க்கும்போது அவர் கதை சொல்வதற்கு முயலவே மாட்டார் என்பதும், ஒரு கதாபாத்திரத்தை, ஒரு வாழ்க்கையை கேமரா பின் தொடர்ந்தால் எப்படி இருக்குமோ அதுபோல இருக்கும்.

## மேற்கோள்கள்

பகுப்பு:1940 பிறப்புகள்
பகுப்பு:2016 இறப்புகள்
பகுப்பு:அகிரா குரசோவா விருது பெற்றவர்கள்
பகுப்பு:ஈரானியத் திரைப்பட இயக்குநர்கள்
தம்தமா சாகிபு

**தம்தமா சாகிபு** (*Damdama Sahib*) எனும் இவ்வூர், வடமேற்கு இந்தியாவின் பஞ்சாப் மாகாணத்திலுள்ள பட்டிண்டா மாவட்டத்திலிருந்து தென்கிழக்கே 28 கிலோமீட்டர் தொலைவில்,  பஞ்சாப்-அரியானா எல்லையில் உள்ள *தல்வண்டி சபோ* எனுமிடத்தில் அமைந்துள்ளது. இது சீக்கியர்களின் :*ஐந்து அரியணைகளில் ஒன்றாகும்.  *'தக்த் சிறீ தர்பார் சாகிபு தம்தமா சாகிபு*' (*Takht Sri Darbar Sahib Damdama Sahib*) என விரிவான பெயருடன் அறியப்படும் இது, பஞ்ச தக்து அல்லது சீக்கிய உலகின் அதிகாரத்தின் ஐந்து அரியணைகளின் ஒன்றாக  'தக்து சிறீ தம்தமா சாகிபு' ஒன்றாகும்..
==பின்னணி==
கி.பி [[1705]]-ல் [[சீக்கியம்|சீக்கிய]] சமய பத்து குருக்களில் பத்தாவது குருவான [[குரு கோவிந்த் சிங்]] என்பவர், சீக்கியர்களின் புனித நூலான [[குரு கிரந்த் சாகிப்|குரு கிரந்த சாகிபு]] (*ஆதி கிரந்தம்'') எனும் நூலின் முழு பதிப்புகளையும் இவ்விடத்தில் தயாரித்ததாகவும் நம்பப்படுகிறது. மேலும், முகாலயர்களுடன் நடந்த போருக்குப் பின் இங்கு ஓய்வெடுத்ததாகவும் சொல்லப்படுகிறது.
 
## புனித காரணிகள்
இத்தலத்தின் வளாகத்தினுள் 10 குருத்வாராக்களும், மூன்று புனித நீர்த்தொட்டிகளும் உள்ளன. 1510-ல்,  சீக்கிய மதத்தின் நிறுவனரும், மற்றும் பத்து சீக்கிய குருக்களுள் முதல் குருவான குரு நானக் இங்கு வந்தபோது முதல் தொட்டி உருவாக்கப்பட்டது. 'குருசார் சரோவர்', 'அகால்ஸார் சரோவர்' என்ற இரண்டாவது மூன்றாவது தொட்டிகளில் நீர் அருந்துவது நோய்களைத் தீர்ப்பதாகச் தொன் நம்பிக்கையாக கருதப்படுகிறது..
## சீக்கியர்களின் பிற நான்கு  தக்த்துகள் (அரியணைகள்)
# ஹர்மந்திர் சாஹிப் குருத்துவார் வளாகத்தில் உள்ள– அகால் தக்த்  - அமிர்தசரஸ், பஞ்சாப்
# அனந்தபூர் சாகிப் குருத்துவார் - அனந்த்பூர் சாஹிப், ரூப்நகர் மாவட்டம், பஞ்சாப்
# ஹசூர் சாகிப் குருத்துவார், நான்தேட், மகாராட்டிரம்
# பாட்னா சாகிப் குருத்துவார் - பாட்னா,  பீகார்

## பிற நான்கு இருக்கைகளின் படிமங்கள்

## மேற்கோள்கள்

## புற இணைப்புகள்
* டம்டமா சாகிப் முகப்பு படிமம்
* தக்த் ஸ்ரீ டம்டமா சாஹிப், டல்வாண்டி சாபோவிலிருந்து 

பகுப்பு:குருத்துவார்கள்
பகுப்பு:பட்டிண்டா மாவட்டம்
பகுப்பு:சீக்கியம்
பகுப்பு:இந்திய பஞ்சாபில் உள்ள குருத்துவாராக்கள்
பஞ்சாபி காக்ரா

**பஞ்சாபி காக்ரா** () என்னும் உடையை பஞ்சாபி பெண்கள் அணிகின்றனர். தலையில் போர்த்திக் கொள்ளும் துணி, மேலே உடுத்திக்கொள்ளும் குர்த்தா, கீழே அணித்து கொள்ளும் காக்ரா, பேண்ட்/கால்சட்டை போன்ற சல்வார்/சுத்தன் ஆகிய நான்கும் சேர்ந்ததே இந்த உடை இந்த உடையை அரியானா, இமாச்சலப் பிரதேசம் ஆகிய மாநிலங்களைச் சேர்ந்த பெண்களும் அணிகின்றனர். இந்த உடையை அணிந்துகொண்டு கித்தா நடனம் ஆடுகின்றனர்.

## ஆடை
### புல்காரி
தலையில் போர்த்திக் கொள்ளும் துணியை புல்காரி என்று அழைக்கின்றனர். இதில் விதவிதமான அலங்கார வடிவங்கள் வரையப்பட்டிருக்கும்.

### குர்த்தா/குர்த்தி/அங்கி/[[சோளி]]

பஞ்சாபியர் குர்த்தா எனப்படும் மேலாடையை அணிந்து கொள்கின்றனர். 

நீளமான குர்த்தாவுக்கு பதிலாக நீளம் குறைந்த குர்த்தியை அணிவதும் உண்டு.


|லெஹெங்கா
File:Saraiki children wearing cloths & saraiki Fashion ofr children.JPG|சராய்க்கி குர்த்தி


மார்பகங்களை மட்டும் மறைக்கும் ரவிக்கை/ஜாக்கெட் போன்ற உடையை அங்கி என்றும், சோலி என்றும் அழைக்கின்றனர். இந்த உடை வயிற்றை மறைக்காது. அங்கியை மட்டும் அணிந்தால் அதற்கு சோலி என்று பெயர்.

சோளியை பட்டுத்துணியால் நெய்வதும் உண்டு. இந்த துணி பல நிறங்களில் விற்பனையாகிறது



File:Punjabi Choli with jewellery.jpg|நகை வேலைப்பாட்டுடன் கூடிய பஞ்சாபி சோலி


### காக்ரா

காக்ராவை பட்டுத் துணியிலோ, முஸ்லின் என்ற துணியிலோ நெய்கின்றனர். இது 9 முதல் 25 யார்டு நீளம் இருக்கும்.பஞ்சாபை சேர்ந்த அனைத்து மத பெண்களும் காக்ராவை அணிகின்றனர்.

இந்த துணியில் எம்பிராய்டரி எனப்படும் அழகு வேலைப்பாடுகளை காணலாம்.

### சுத்தன்/சல்வார்
காக்ராவுக்கு கீழே சுத்தன்/சல்வார் எனப்படும் ஆடைகளை அணிகின்றனர். பண்டிகை காலத்திலும், இழவு வீடுகளுக்குச் செல்லும் போதும், பெண்கள் காக்ரா அணிவதை வழக்கமாகக் கொண்டுள்ளனர்.

### படங்கள்

File:Patiala Phulkari.jpg|பட்டியாலாவில் செய்யப்பட்ட **புல்காரி** 
File:Nihang Singh and Nihang Singhani.jpg|சுத்தன் எனப்படும் ஆடையை அணிந்த பெண்
File:Apr 21 ontario place punjabi virsa miss brampton.JPG|பஞ்சாபி குர்த்தா, லெஹெங்கா


## இதனையும் காண்க
* சோளி
## சான்றுகள்

பகுப்பு:இந்திய உடைகள்
பகுப்பு:பாக்கித்தான் பண்பாடு
பகுப்பு:இந்தியப் பண்பாடு
நௌகாங் மக்களவைத் தொகுதி

**நௌகாங் மக்களவைத் தொகுதி** (*Nowgong Lok Sabha constituency*) அசாம் மாநிலத்தின் 14 மக்களவைத் தொகுதிகளுள் ஒன்றாகும்.
## சட்டமன்றத் தொகுதிகள்
இம்மக்களவைத் தொகுதியில் மொத்தம் 9 சட்டமன்ற தொகுதிகள் அடங்கியுள்ளன. அவை:

## வென்றவர்கள்

## மேற்கோள்கள்

பகுப்பு:அசாம் மக்களவைத் தொகுதிகள்
ஜார்க்கண்ட் சம்பர்க் கிராந்தி விரைவுவண்டி

**12825/12826 ஜார்க்கண்டு சம்பர்க் கிராந்தி விரைவுவண்டி**, இந்திய இரயில்வேயினால் இயங்குகிறது. இந்த வண்டி ராஞ்சியில் இருந்து கிளம்பி, தில்லியில் உள்ள ஹசரத் நிசாமுத்தீன் வரை சென்று திரும்புகிறது. இந்த வண்டி 1307 கி.மீ. தொலைவை 21 மணி 15 நிமிடங்களில் கடக்கிறது.

## நேரம்

## வழித்தடம்
*ராஞ்சி
*முரி
*பொகாரோ ஸ்டீல் சிட்டி
*கோமோஹ்
*ஹசாரிபாக் ரோடு
*கோடர்மா
*முகல்சராய்
*கான்பூர்
*ஹசரத் நிசாமுதீன், தில்லி

## இணைப்புகள்
*  ஜார்க்கண்டு சம்பர்க் கிராந்தி விரைவுவண்டியின் வழித்தடம்

பகுப்பு:இந்திய விரைவுவண்டிகள்
பகுப்பு:ஜார்க்கண்டில் போக்குவரத்து
காஞ்சி நாடு

**காஞ்சி நாடு** (Kanchi) பரத கண்டத்தின் தெற்கில் அமைந்த நாடுகளில் ஒன்றாகும். இந்நாட்டின் தலைநகராக தற்கால காஞ்சிபுரம் விளங்கியது. காஞ்சி நாடு குறித்து மகாபாரத காவியம் பதிவு செய்துள்ளது. குருச்சேத்திரப் போரில் பங்கு கொண்ட இந்நாடு,  வேத பண்பாட்டை பின்பற்றாத காரணத்தால், மிலேச்ச நாடுகளில் ஒன்றாக இந்தோ ஆரியர்களால் கருதப்படுகிறது. 

## மகாபாரதக் குறிப்புகள்
### கௌரவர் அணியில்
குருச்சேத்திரப் போரில், கௌரவர் படைகளை, பரத கண்டத்தின் வடக்கு, தெற்கு, கிழக்கு மற்றும் மேற்கு நாட்டுப் படைகள் பாதுகாத்தனர். அவர்களில் காஞ்சி நாட்டுப் படைகளும் அடங்குவர். 

#### பாண்டவர் அணியில்
பாண்டவர் அணியிலும் காஞ்சி நாட்டுப் படைகள் கௌரவர் அணிக்கு எதிராக போரிட்டனர். 

## இதனையும் காண்க
* பரத கண்டம்
## மேற்கோள்கள்

பகுப்பு:மகாபாரதத்தில் நாடுகள்
ஜேஷ்டாபிஷேகம்

**ஜேஷ்டாபிஷேகம்** என்பது இந்து சமயக் கோயில்களில் ஆனி மாதத்தில் வருகின்ற கேட்டை நட்சத்திர நாளில் நடத்தப்படுகின்ற விழாவாகும்.  இந்து காலக் கணிதத்தின் படி உத்தராயண காலத்தின் இறுதி மாதமாக ஆனி மாதம் வருகின்றது. இது தேவர்களுக்கு மாலை காலமாகும். எனவே இக்காலத்தில் செய்யப்படுகின்ற கோயில் விழாக்கள் முக்கியத்துவம் பெறுகிறது. 

## சொல் விளக்கம்
*ஜேஷ்டா* என்றால் பெரிய என்று பொருளாகும். பகல் நேரம் நீண்டிருக்கும் மாதமான ஆனி மாதம், ஜேஷ்டா மாதம் என்று அழைக்கப்படுகிறது. இக்காலத்தில் கோயில்களில் நடைபெரும் அபிசேக விழாக்கள், ஜேஷ்டாபிஷேகம் என்று அழைக்கப்படுகிறது.

## கேட்டை நட்டத்திர நாள்
27 நட்சத்திரங்களில் கேட்டை நட்சத்திரத்தினை ஜேஷ்டா நட்சத்திரம் என்கின்றனர். இந்திரன், கேட்டை நட்சத்திரத்திற்குரிய தெய்வமாவார். இவர் தேவர்களின் தலைவனும், மூத்தோனுமாக கருதப்படுகிறார்‌.

இவர் தலைமைப் பொறுப்பினை நிர்வகிக்கின்ற திறனை புதுப்பித்துக் கொள்ளவும், சிவபெருமானுக்கு நன்றி செலுத்தும் விதமாகவும் ஆனி கேட்டை நட்சத்திர நாளில் விசேஷ அபிஷேக ஆராதனைகள் செய்வார். அந்நாளில் சிவாலயங்களிலும் வைணவ கோல்களிலும் நடைபெறுகின்ற‌ நிகழ்வுகளில் கலந்து கொண்டால் தலைமைப் பண்பு மேம்படும் என இந்துக்கள் நம்புகின்றனர்.

## இவற்றையும் காண்க
* ஜேஷ்டாதேவி 

## ஆதாரங்கள்


பகுப்பு:இந்து சமய விழாக்கள்
சோனித நாடு

**சோனித நாடு** (Sonita Kingdom ) அசுர மன்னர் நரகாசூரனின் மகன் பனாசூரனின் நாடாகும். பானாசூரனின் மகள் *உஷா*  ஆவார். கிருஷ்ணரின் பேரன் அனிருத்திரன், உஷாவாவை மணந்தவர் ஆவார்.  சோனித நாடு, தற்கால அசாம் மாநிலத்தின் சோனிதபுரமாக இருக்கலாம் எனக் கருதப்படுகிறது. 
 
## பாகவத புராணக் குறிப்புகள்
பாகவத புராணத்தில் ஜராசந்தன், தந்தவக்ரன், சிசுபாலன் ஆகியவர்களை கொன்ற கிருஷ்ணர், பானாசூரனையும் ஒரு போரில்  வென்றார்.   மேலும் பூமாதேவியின் மகனும், பிராக்ஜோதிச நாட்டின் அசுர மன்னரான நரகாசூரனையும் கிருட்டிணன் கொன்றார். 

## இதனையும் காண்க
* பரத கண்டம்

## மேற்கோள்கள்


பகுப்பு:மகாபாரதத்தில் நாடுகள்
மணிப்பூர் பல்கலைக்கழகம்

**மணிப்பூர் பல்கலைக்கழகம்**,  மணிப்பூரின் இம்பால் நகரத்தில் அமைந்துள்ளது. இந்த பல்கலைக்கழகம் 1980ஆம் ஆண்டின் ஜூன் ஐந்தா நாளில் நிறுவப்பட்டது. இது 2005ஆம் ஆண்டில் மத்தியப் பல்கலைக்கழகமாக மாற்றப்பட்டாது.

இந்தப் பல்கலைக்கழகம் 287 ஏக்கர் பரப்பளவில் அமைந்துள்ளது.

## நூலகம்

இந்தப் பல்கலைக்கழகத்துக்கான நூலகத்தில் ஒரு லட்சத்துக்கும் அதிகமான நூல்கள் உள்ளன.

## சான்றுகள்

## இணைப்புகள்
*

பகுப்பு:மணிப்பூரில் கல்வி
பகுப்பு:இந்தியப் பல்கலைக்கழகங்கள்
பகுப்பு:இந்திய நடுவண் பல்கலைக்கழகங்கள்
சேர்-இ-பஞ்சாப்

**சேர்-இ-பஞ்சாப்** (*Sher-e-Punjab*, சுருக்கமாக **SP**) () வளைதடிப் பந்தாட்ட உலகத் தொடரில் விளையாடும் பஞ்சாபின் ஜலந்தர் நகரில் உள்ள இந்திய தொழில்முறை வளைதடிப் பந்தாட்ட அணியாகும். இந்திய தேசிய அணியின் முன்கள ஆட்டக்காரரான பிரப்ஜோத் சிங் இதற்கு அணித்தலைவராக உள்ளார். இராஜிந்தர் சிங் இதற்கு பயிற்றுநராக உள்ளார். ஜலந்தரில் உள்ள சுர்ஜித் சிங் ஆக்கி விளையாட்டரங்கம் இதன் தாயக களமாக விளங்குகின்றது.

உலகத் தொடரின் துவக்க ஆண்டில் சேர்-இ-பஞ்சாப் கோப்பையை வென்றது; இறுதியாட்டத்தில் புனே இசுட்ரைக்கர்சை 5-2 கோல் கணக்கில் வென்றது. 12 கோல்கள் அடித்துள்ள தீபக் தாக்கூர் இந்த அணியில் மிகக் கூடுதலான கோல்களை இட்ட ஆட்டக்காரராக விளங்குகின்றார்.

## மேற்சான்றுகள்

பகுப்பு:இந்தியப் பஞ்சாபில் விளையாட்டு
லக்கி அடர்காடு

**லக்கி அடர்காடு** அல்லது  லக்ஹி அடர்காடு (*Lakhi Jungle*) மற்றும் முழுமையான **லக்கி அடர்ந்த காடு கல்சா** (*Lakhi Jungle Khalsa*) எனும் இது, வடமேற்கு இந்தியாவின் பஞ்சாப் மாகாணத்திலுள்ள பட்டிண்டா நகரத்திலிருந்து 15- கிலோமீட்டர் தொலைவில் சிறீ முக்த்சர் சாகிபு (*Sri Muktsar Sahib*) செல்லும் வழியில் அமைந்துள்ளது.

ஒரு பழைய குருத்துவாராவை உள்ளடக்கியிருந்த அந்த வனத்தில், சீக்கிய மதத்தின் நிறுவனரும், மற்றும் பத்து சீக்கிய குருக்களுள் முதல் குருவுமான குரு நானக் என்பவர், 'சிறீ சப்புசி சாகிப்பின்' (*Shri Japuji Sahib*) ஒரு இலட்சம் (100,000) புனித பாதைகளை ஜபித்ததாக சொல்லப்படுகிறது. ஒவ்வொரு பூரணை (*முழுமதி*) சமயத்தில் சிறீ சப்புசி சாகிப்பின் மந்திரத்தை ஜபித்து, இங்கிருக்கும் நீர்நிலையில் குளிப்பது வேண்டுதல்களை நிறைவேற்றுவதாக கருதப்படுகிறது. மேலும், அம்ரீத் தீர்த்தத்தில் குளிப்பது பிணிகளை குணப்படுத்துவதாகவும் நம்பப்படுகிறது. பின்னாளில்,  சீக்கிய மத நம்பிக்கையின் ஒன்பதாம் நானக் குருவான குரு தேக் பகதூர் என்பவரும்,  பத்தாவது குருவான குரு கோவிந்த் சிங் என்பவரும் இந்த லக்கி அடர்காட்டில் உள்ள பழம்பெரும் குருத்வாராவை பார்வையிட்டு சென்றதாக சொல்லப்படுகிறது.

## சான்றாதாரங்கள்

* லக்கி அடர்காட்டிலுள்ள குருத்வாரா படிமம்

பகுப்பு:பட்டிண்டா மாவட்டம்
வளைதடிப் பந்தாட்ட உலகத் தொடர்

**வளைதடிப் பந்தாட்ட உலகத் தொடர்** (*World Series Hockey* , **WSH**)  இந்தியாவில்  நடத்தப்படும் தொழில்முறை வளைதடிப் பந்தாட்ட கூட்டிணைவு போட்டியாகும். இதனை இந்திய வளைதடிப்பந்தாட்டக் கூட்டமைப்பும் நிம்பசு இசுபோர்ட்சும் இணைந்து நடத்துகின்றன. இந்தியாவில் வளைதடிப் பந்தாட்டத்திற்கான ஆர்வத்தை தூண்டுவதே இதன் குறிக்கோளாகும்.  உரிமை வழங்கப்பட்ட எட்டு அணிகள் இதில் பங்கேற்கின்றன. இந்திய தேசிய அணியிலிருந்தும் வெளிநாட்டு அணிகளிலிருந்தும் விளையாட்டு வீரர்கள் இந்த அணிகளில் விளையாடுகின்றனர்.  பன்னாட்டு வளைதடிப் பந்தாட்ட கூட்டமைப்பில் உறுப்பினராகவுள்ள ஆத்திரேலியாவின் டென்னிசு மெரெடித் இதன் தொழினுட்ப இயக்குநராக உள்ளார். இந்தப் போட்டிக்கு தற்போது  தயாரிப்பாளர்களான *பிரிட்ச்சுச்டோன்* புரவணைப்பைத் தருவதால் இந்தப் போட்டி அலுவல்முறையில்  **பிரிட்ச்சுச்டோன் வளைதடிப்பந்தாட்ட உலகத் தொடர்** என்றழைக்கப்படுகின்றது.

2012ஆம் ஆண்டு நடந்த துவக்கப் போட்டியில் சேர்-இ-பஞ்சாப் கோப்பையை வென்றது; இறுதியாட்டத்தில் பஞ்சாப் அணி புனே இசுட்ரைக்கர்சு அணியை 5-2 கோல்கணக்கில்  வென்றது. கூகுளிலும்  யூடியூப்பிலும் போட்டியின் அனைத்து ஆட்டங்களையும் நேரடி ஒளிப்பாய்ச்சிய (live stream) முதல் வளைதடிப் பந்தாட்ட போட்டியாக இது அமைந்தது. இதன் இரண்டாம் பருவம்  திசம்பர் 15,  2012 முதல் சனவரி 20,  2013 வரை நடந்தது.
## மேற்சான்றுகள்

பகுப்பு:வளைதடிப் பந்தாட்ட போட்டிகள்
பகுப்பு:இந்தியாவில் விளையாட்டு
புவாத பகுதி

**புவாத** (*Poadh*, *Powadh*, *Puadh* அல்லது *Powadha*) பகுதி இந்தியாவின் வடமேற்கே உள்ள |பஞ்சாபு-அரியானா மாநிலங்களில் உள்ள ஒரு நிலப்பகுதியாகும். இது சத்துலுச்சு ஆற்றுக்கும் கக்கார்-அக்குரா ஆற்றுக்கும் இடைப்பகுதியிலும், தெற்கேயும் தென்கிழக்கேயும் உள்ள அரியானா மாநிலத்தைச் சேர்ந்த அம்பாலா மாவட்டத்துக்கும், பஞ்சாபின் உரூப்பநகர் மாவட்டத்துக்கும் அருகே உள்ள ஓரிடம்.

பஞ்சாபி மொழியின் ஒரு வட்டார மொழியாகக் கருதப்படும் புவாதி மொழியை இப்பகுதியில் பேசுகின்றார்கள். இந்த புவாத பகுதி  சத்துலுச்சு ஆற்றுக்கு அருகேயுள்ள உரூப்பநகர் மாவட்டத்தையும் தாண்டி கக்கர் ஆற்றையும் தாண்டி கிழக்கே இமாச்சலப் பிரதேசத்தின் காலா ஆம்பு வரை பரவியுள்ளது. இது இமாச்சலப் பிரதேசத்தையும் அரியானாவையும் பிரிக்கும் எல்லைப்பகுதியாகும். இதே புவாத பகுதியைச் சேர்ந்தவைதாம் பட்டேகார் சாகிபு மாவட்டத்தின் பகுதிகள் சிலவும், இராசபுரா போன்ற பாட்டியாலா மாவட்டத்தின் சில பகுதிகளும், பஞ்சகுல, அம்பாலா, யமுனாநகர், சகரன்பூர், பேகாத்து ஆகியவையும். இங்கே பேசுகின்ற புவாதி மொழி பஞ்சாபின் பிறபகுதிகளிலும் அரியானாவிலும் பேசுகின்றார்கள்.

## அடிக்குறிப்புகளும் மேற்கோளும்

பகுப்பு:இந்திய சமவெளிகள்
பகுப்பு:பஞ்சாப் (இந்தியா) புவியியல்
கிலா முபாரக்

**கிலா முபாரக்** (*Qila Mubarak*) (பஞ்சாபி: ਕ਼ਿਲਾ ਮੁਬਾਰਕ, இந்தி: क़िला मुबारक, உருது: قلعہ مبارک‎), என்றறியும் இது, வடமேற்கு இந்தியாவின் பஞ்சாப் மாகாணத்திலுள்ள பட்டிண்டா நகரத்தின் இதயப்பகுதியில் அமைந்துள்ளது. தற்போதுள்ள இக்கோட்டை கட்டிடம் கி.பி 90-110-ம் ஆண்டு காலகட்டத்தில் கட்டப்பட்டதாகக் கூறப்படுகிறது. கிலா முபாரக் எனும் இந்த செங்கற் கோட்டை, பெரும் வரலாற்று முக்கியத்துவம் வாய்ந்த நினைவுச் சின்னமாக அறியப்படுகிறது.

## இவற்றையும் காண்க
* கிலா முபாரக் (பட்டியாலா)
* கிலா முபாரக் (பரித்கோட்)

## சான்றாதாரங்கள்

பகுப்பு:பஞ்சாப் (இந்தியா) கோட்டைகள்
பகுப்பு:பஞ்சாபின் வரலாறு
அனுகோள் அனல் மின் நிலையம்

**அனுகோள் அனல் மின் நிலையம்** *(Angul Thermal Power Station)* இந்தியாவில் உள்ள ஒடிசா மாநிலத்தின் அனுகோள் மாவட்டத்தில் தெராங் என்ற கிராமத்தில் அமைந்துள்ளது. நிலக்கரியை எரிக்கும் போது கிடைக்கும் வெப்பத்தைக் கொண்டு இங்கு மின்சாரம் உற்பத்தி செய்யப்படுகிறது. மின் உற்பத்தி நிலையங்களை இந்தியாவில் நிறுவும் இயிந்தால் இந்தியா அனல்மின் நிறுவனம் அமைத்துள்ள நிலக்கரியைப் பயன்படுத்தும் அனல் மின் நிலையங்களில் அனுகோள் அனல் மின் நிலையமும் ஒன்றாகும்.
   
மின்னுற்பத்திக்குத் தேவையான நிலக்கரியை மகாநதி நிலக்கரிபுலம் நிறுவனமும், 14 கிலோமீட்டர் தொலைவிலுள்ள பிராகமணி ஆற்றின் குறுக்கே கட்டப்பட்டுள்ள சாமல் குறுக்கணை தேவையான தண்ணிரையும் அனுகோள் அனல் மின் நிலையத்திற்கு வழங்குகின்றன

இம்மின்னுற்பத்தி திட்டத்திற்கு பொறியியல், கொள்முதல் மற்றும் கட்டுமான ஒப்பந்ததாரராக பாரத மிகுமின் நிறுவனம் செயல்படுகிறது.

## கொள்திறன்

1200 மெகாவாட் கொள்திறன் (2X600 மெ.வா) அளவுள்ள மின்னுற்பத்தி நிலையமாக அனுகோள் அனல் மின் நிலையம் திட்டமிடப்பட்டு அமைக்கப்பட்டது. அனுகோள் நிலை1 திட்டத்தின் நீட்சியாக 600 மெ.வா கொள்திறன் கொண்ட மூன்றாவது அலகு அமைக்கும் திட்டமும் இருக்கிறது. இவற்றை தவிர 2x660 மெ.வா கொள்திறன் கொண்ட புதிய இரண்டு அலகுகள் நிறுவும் திட்டம், அனுகோள் நிலை 2 திட்டம் என்ற பெயரில் திட்டமிடப்பட்டுள்ளது.  இந்திய அரசின் அங்கீகாரத்திற்காக இத்திட்டம் காத்திருக்கிறது. 

## மேற்கோள்கள்

பகுப்பு:ஒடிசா அனல் மின் நிலையங்கள்
பகுப்பு:அனுகோள் மாவட்டம்
பாரதர்கள்

**பாரதர்கள்** (*Bhāratas*) இருக்கு வேதத்தின் மூன்றாம் மண்டலத்தில், விசுவாமித்திரரால்  கூறப்பட்ட பஞ்சாப் பகுதியில் வாழ்ந்த வேத கால இன மக்கள் ஆவார்.
  
இருக்கு வேதம், மண்டலம் 7, பகுதி 18-இல் கூறப்பட்ட பத்து மன்னர்களின் போரில் பாரதர்களின் தலைவன் சுதாசும் பங்கு கொண்டார். போரில் வெற்றி அடைந்த பாரதர்கள் குருச்சேத்திரம் பகுதிகளில் குடிபெயர்ந்தனர். 

பாரதர்களின் ஆட்சியாளர்கள்  பின்னாட்களில் புருவுடன் இணைந்து, குரு நாட்டை நிறுவினர்.

பிந்தைய வேத கால மகாஜனபத மக்களிடையே நடந்த ஆதிக்கப் போட்டியில் பாரதர்கள் வென்றமையால், மகாபாரத இதிகாசம், குரு நாட்டின் ஆட்சியாளர்கள், தங்களை பரத வம்சத்தைச் சேர்ந்தவர்கள் எனக் குறிக்கிறது. 

பேரரசர் பரதனின் பெயரால் தற்கால இந்தியாவை அதிகாரப்பூர்வமாக, **பாரத நாடு** என்றும் அழைக்கின்றனர்.

## இதனையும் காண்க
* பரத கண்டம்

## மேற்கோள்கள்

பகுப்பு:பண்டைய இந்திய இனக்குழுக்கள்
வார்தா வரோரா மின் நிலையம்

**சாய் வார்தா மின் நிலையம்** *(Sai Wardha Power Plant)* இந்தியாவில் உள்ள மகாராட்டிர மாநிலத்தின் சந்திரப்பூர் மாவட்டத்தில் வரோரா என்ற நகரத்தில் அமைந்துள்ளது. நிலக்கரியை எரிக்கும் போது கிடைக்கும் வெப்பத்தைக் கொண்டு இங்கு மின்சாரம் உற்பத்தி செய்யப்படுகிறது. கே.எசு.கே. மின் திறன்வழங்கும் நிறுவனம் சாய் வார்தா மின் நிலையத்தை இயக்குகிறது.

மின்னுற்பத்திக்குத் தேவையான நிலக்கரியை மேற்கு நிலக்கரிபுலம் நிறுவனம் (WCL) வழங்குகிறது. இம்மின்னுற்பத்தி திட்டத்திற்கு பொறியியல், கொள்முதல் மற்றும் கட்டுமான ஒப்பந்ததாரராக சீனாவைச் சேர்ந்த சிச்சுவான் எலக்ட்ரிக் டிசைன் கம்பெனி செயல்படுகிறது.
## கொள்திறன்

540 மெகாவாட் கொள்திறன் (4X135 மெ.வா) அளவுள்ள மின்னுற்பத்தி நிலையமாக சாய் வார்தா மின் நிலையம் திட்டமிடப்பட்டு அமைக்கப்பட்டுள்ளது. 

## மேற்கோள்கள்

பகுப்பு:குசராத் அனல் மின் நிலையங்கள்
பகுப்பு:சந்திரபூர் மாவட்டம்
பகுப்பு:மகாராட்டிரம்
கிலா முபாரக் (பட்டியாலா)

**பட்டியாலா கிலா முபாரக் ** (*Qila Mubarak, Patiala*) (பஞ்சாபி:ਕ਼ਿਲਾ ਮੁਬਾਰਕ), எனும் இக்கோட்டை, வடமேற்கு இந்தியாவின் பஞ்சாப் மாகாணத்தின் தென்மேற்குப் பகுதியில் அமைந்துள்ள  பட்டியாலா நகரத்தின் நடுப்பகுதியில் அமைந்துள்ளது. இந்தியாவில் சீக்கிய அரண்மனை கட்டடக்கலைக்கு ஒரு அரிதான மற்றும் சிறந்த எடுத்துக்காட்டாக உள்ள இது, கி.பி 1763-ல் 'பாபா ஆலா சிங்' என்பரால் முதலில் மண் கோட்டையாகக் கட்டப்பட்டது. மேலும், இம் முபாரக் கோட்டையைத் துவக்கிய 'பாபா ஆலா சிங்',பாட்டியாலா வம்சத்தைத் தோற்றுவித்தவர் என்பது குறிப்பிடத்தக்கது.

## இவற்றையும் காண்க
* கிலா முபாரக்

## சான்றாதாரங்கள்

## புற இணைப்புகள்
*@Wikimapia

பகுப்பு:பஞ்சாப் (இந்தியா) கோட்டைகள்
பூரன் பகத்

**பூரன் பகத்** (*Puran Bhagat*)  சியால்கோட் இளவரசரும் பஞ்சாபிய துறவியுமாவார்.  இன்று இவர் பாபா சகஜ் நாத் ஜி என வழிபடப்படுகின்றார்.

## பின்னணி
பூரன் இராசா சால்பானின் முதல் மனைவி, அரசி இச்சிராவிற்குப் பிறந்தார். சோதிடர்களின் பரிந்துரைப்படி பூரன் தனது வாழ்நாளின் முதல் 12 ஆண்டுகளுக்கு அரசரிடமிருந்து பிரிக்கப்பட்டார். அரசர் தனது மகனின் முகத்தைக் காணக்கூடாது என ஆருடம் கூறியிருந்தனர். பூரனை வெளியே அனுப்பிய பிறகு அரசர் தாழ்ந்த சாதியைச் சேர்ந்த மற்றொரு இளம் பெண், லூனாவை, திருமணம் புரிந்தார்.  12 ஆண்டுகள் தனிமையில் இருந்த பிறகு  பூரன்  அரண்மனைக்குத் திரும்பினார். அங்கு அழகான இளவரசர் பூரன் மீது இளவயதுள்ள லூனா காதல்வயப்பட்டாள். லூனாவின்  மாற்றாள் புதல்வனாகையால் பூரனை அவளை ஏற்கவில்லை. இதனால் மனமுடைந்த லூனா பூரன் தன்னிடம் தவறாக நடந்துகொண்டதாக பொய்க்குற்றம் சாட்டினாள்.

பூரனின் கை கால்களை வெட்டிக் கொல்லுமாறு அரசாணை பிறப்பிக்கப்பட்டது. அதன்படியே படைவீரர்கள் பூரனின் கைகளையும் கால்களையும் வெட்டிக் காட்டில் வீசினர்.
பிறிதொருநாள் குரு கோரக்நாத் தனது பற்றாளர்களுடன் அந்த வழியே சென்றுகொண்டிருந்தபோது கிணற்றிலிருந்து குரலைக் கேட்டனர். சுடப்படாத களிமண் பானையையும் ஒற்றைக் கயிற்றையும் கொண்டு அவர் பூரனை வெளிக்கொணர்ந்தார். பின்னர் தனது சீடனாக ஏற்றுக் கொண்டார். நாளடைவில் பூரனும் யோகியாக மாறினார்.

## வழிபாடு
சாண்டியல் எனப்படும் இந்து சாதியினருக்கு முதன்மை கடவுளாக பூரன் கருதப்படுகின்றார்; அவரை பாபா சகஜ் நாத் ஜி என அழைக்கின்றனர். ஒவ்வொரு ஆண்டும் குரு பூர்ணிமா அன்று சாண்டியல் இனத்தவர் கூடி பூரன் பகத்தை வழிபடுகின்றனர். பாபா சகஜ் நாத் ஜி கோயில் பாக்கித்தானில் உள்ளது. ஆனால் இந்தியப் பிரிவினைக்குப் பிறகு சாண்டியல்கள் சம்முவின் ஈராநகரை அடுத்த சண்டியில் அவருக்கு கோயில் எழுப்பி உள்ளனர்.  மற்றொரு கோயில் தின்னாநகரை அடுத்த தாராகரிலும் மூன்றாவது கோயில்  டோரங்கலாவிலும் உள்ளன. 

பாக்கித்தானிலிருந்து குடிபெயர்ந்துள்ள சாண்டியல் குடும்பங்கள் அங்கிருந்த கோயிலின் மண்ணைக் கொண்டுவந்து தாரகரில் உள்ளக் கோயிலைக் கட்டியுள்ளனர்.  குரு பூர்ணிமா அன்று இந்தியாவின் பல பகுதிகளிலிருந்தும் அவரது தரிசனம் காண  மக்கள் திரள்கின்றனர்.

## மேற்சான்றுகள்

பகுப்பு:பஞ்சாபி நாட்டார் சமயம்
கிலா முபாரக் (பரித்கோட்)

**பரித்கோட் கிலா முபாரக் ** (*Qila Mubarak, Faridkot*), எனும் இக்கோட்டை, வடமேற்கு இந்தியாவின் பஞ்சாப் மாகாணத்தின் பரித்கோட் நகரத்தில் அமைந்துள்ளது. இக்கிலா முபாரக், முதலில் ராஜா மோகல்சி (*Raja Mokalsi*) என்பவரால் கட்டப்பட்ட கருதப்படுகிறது. அதன் பின்னர் இது 'ராகா அமிர்' (*Raag Hameer*) என்பரால் புதுபிக்கப்பட்டு, பிற்காலத்தில் ராஜா பிக்ரம் சிங் (*Raja Bikram Singh*) மற்றும் ராஜா பல்பீர் சிங் (*Raja Balbir Singh*) போன்றோர் இங்கு மேலும் பல புதிய கட்டடங்களை கட்டி இம்முபாரக்கை விரிவுபடுத்தியதாக அறியப்படுகிறது. மேலும், இந்த பழைய நினைவுச்சின்ன வளாகத்தில், அரச அரண்மனை, தொஸ்ஹக்ஹனா (*Toshakhana*), மோடி க்ஹனா (*Modi khana*) மற்றும் கருவூலம் போன்றவை உள்ளன. நன்கு கட்டப்பட்டு நேர்த்தியாக வடிவமைக்கப்பட்டுள்ள இந்த வளாகத்தில் ஒரு அழகிய தோட்டம் ஒன்றும் உள்ளது.

## இவற்றையும் காண்க
* கிலா முபாரக்
* கிலா முபாரக் (பட்டியாலா)

## சான்றாதாரங்கள்

* கிலா முபாரக் (பரித்கோட்) புறத்தோற்றம்

பகுப்பு:பஞ்சாப் (இந்தியா) கோட்டைகள்
இயதாத்ரி அனல் மின் நிலையம்

**இயதாத்ரி அனல் மின் நிலையம்** *(Yadadri Thermal Power Plant)* இந்தியாவில் உள்ள தெலுங்கானா மாநிலத்தின் நல்கொண்டா மாவட்டத்தில் இருக்கும் தாமெரசேர்லா மண்டலத்தில் அமையவுள்ள ஒரு மின்னுற்பத்தி நிலையமாகும். தாமெரசேர்லா மண்டலத்தில் வீர்லாபாலெம் கிராமத்தில் 5X800 மெகாவாட் கொள்திறன் அளவுள்ள மின்னுற்பத்தி நிலையங்கள் நிறுவுவதற்கான ஒப்பந்தத்தை பாரத மிகு மின் நிறுவனத்திற்கு,  தெலுங்கானா மின்னுற்பத்தி நிறுவனம் (TSGENCO)வழங்கியுள்ளது.மின்னுற்பத்தி திட்டத்திற்குத் தேவையான பொறியியல், கொள்முதல் மற்றும் கட்டுமான ஒப்பந்ததாரராகச் செயல்படவும் பாரத மிகு மின் நிறுவனத்திற்கு இவ்வொப்பந்தம் உரிமையளிக்கிறது. 36 மாதங்களுக்குள் இரண்டு அலகுகள் கட்டிமுடிக்கப்பட்டு மின்னுற்பத்தியை தொடங்க வேண்டும் என்றும் மீதியுள்ள மூன்று அலகுகள் 48 மாதங்களிலும் கட்டிமுடிக்கப்பட வேண்டுமென்றும் ஒப்பந்தத்தில் கேட்கப்பட்டுள்ளது. மகாரத்னா மதிப்பைப் பெற்றுள்ள பாரத மிகு மின் நிறுவனத்திற்கு கிடைக்கப்பெற்ற மிகப்பெரிய ஒப்பந்தத் திட்டமாக இயதாத்ரி அனல் மின் நிலையத் திட்டம் கருதப்படுகிறது
 

தற்போதைய சுற்று சூழல் நிலைகளை கருத்திற்கொண்டு  இயதாத்ரி அனல் மின் நிலையம் அமைக்கப்பட்டு வருகிறது. அருகில் உள்ள கிருட்டிணா ஆறு இந்நிலையத்திற்குத் தேவையான தண்ணீரை அளிக்கிறது

## மேற்கோள்கள்

பகுப்பு:தெலுங்கானா அனல் மின் நிலையங்கள்
பகுப்பு:நல்கொண்டா மாவட்டம்
பஞ்சாபிப் பண்பாடு

**பஞ்சாபிப் பண்பாடு** *(Punjabi culture)*  பஞ்சாபியரின் உணவு, அறிவியல், தொழில்நுட்பம், போரியல், கட்டிடக் கவினியல், மரபுகள், விழுமியங்கள், பஞ்சாபி வரலாறு ஆகியவற்றை உள்ளடக்கும்.

## இடைக்காலம்

## புத்தூழி
உலகம் முழுவதிலும் பஞ்சாபியர் புலம்பெயர்ந்துள்ளதால், குறிப்பாக பாக்கித்தனிலும் இந்தியாவிலும் பேரளவில் குடியேறி உள்ளதால், பலர் பஞ்சாபிப் பண்பாட்டு மரபில் ஊறித் திளைத்து தாக்கமுற்றுள்ளனர். எனவே மரபான பஞ்சாபிப் பண்பாடு வலுவுற்று அமெரிக்கா, கனடா, ஐரோப்பா, ஆத்திரேலியா, பெரும்பிரித்தானியா, மற்றும் உலகின் பல பகுதிகளில் விரிவடைந்துள்ளது. எனவே பஞ்சாபின் புலமைப்பரப்பு மெய்யியல், கவிதை, கல்வி, கலை, இசை, உணவு, கட்டிடக் கவினியல், உளப்பான்மை எனப் பல்கிப் பெருகியதாகும். 

பல்வேறு சூழல்களால் பல்வேறு மொழி, பண்பாட்டு, இன, மரபுள்ள மக்கள் பஞ்சாபில் வந்து தங்கியுள்ளனர். இவர்கள் பஞ்சாபிப் பண்பாட்டால் தாக்கமுற்று உள்ளனர். 

## பஞ்சாபி இசை

## பஞ்சாபி நடனம்

## பஞ்சாபித் திருமணம்

## பஞ்சாபி உணவு

## பஞ்சாபித் திருவிழாக்கள்
பஞ்சாபியர்கள் பண்பாட்டு, பருவகால, சமயத் திருவிழாக்களைக் கொண்டாடுகின்றனர். அவையாவன: மகி, சிராகன் மேளா, உலோகிரி, ஹோலி, வைசாக்கி,  தீயான் (ஊஞ்சல்), தீபாவளி, தசரா, குருநானக் பிறந்த நாள்.

## மேற்கோள்கள்

*Wrestling in Punjab( Documentary Film), on History of Wrestling in Punjab by Filmmaker Simran Kaler.
*[Quraishee 73] Punjabi Adab De Kahani, Abdul Hafeez Quaraihee, Azeez Book Depot, Lahore, 1973.  
*[Chopra 77] The Punjab as a sovereign state, Gulshan Lal Chopra, Al-Biruni, Lahore, 1977.
*Patwant Singh.  1999.  *The Sikhs*.  New York: Doubleday.  .
* Nanak, Punjabi Documentary Film  by Navalpreet Rangi
*The evolution of Heroic Tradition in Ancient Panjab, 1971, Buddha Parkash.
*Social and Political Movements in ancient Panjab, Delhi, 1962, Buddha Parkash.
*History of Porus, Patiala,  Buddha Parkash.
*History of the Panjab, Patiala, 1976, Fauja Singh, L. M. Joshi (Ed).
*The Legacy of The Punjab by R. M. Chopra, 1997, Punjabee Bradree, Calcutta.

## வெளி இணைப்புகள்
*Punjabi News website 
*Video about Punjab and Punjabi music from the Horniman Museum
*Punjabi American Heritage Society 
*Punjab Heritage
*Punjabi Newspaper
*Punjabi Heritage Organization of Chicago 
*Punjabi Cultural Society of Chicago


பகுப்பு:பாக்கித்தான் பண்பாடு
பகுப்பு:பஞ்சாபின் வரலாறு
முத்து வடுகநாத சித்தர்

**முத்து வடுகநாத சித்தர்** என்பவர் சிங்கம்புணரியில் ஜீவ சமாதியடைந்த சித்தராவார். இவரைப் பட்டூர் வாத்தியார், வடுகநாத சித்தர் என்றும் அழைக்கின்றனர். இவருடைய ஜீவ சமாதியில் உள்ள சிலை, மனிதர்களுக்குப் போல வியர்க்கிறது என்ற நம்பிக்கை நிலவுகிறது.

## பிறப்பு
முத்துவடுகநாதர் ராமநாதபுர சமஸ்தான மன்னர் ம

சஷிவர்ணதேவர் அகிலாண்டேஸ்வரி நாச்சியார் தம்பதிகளின் மகன் முத்து வடுகநாதரின் உயிருக்கு ஆபத்து வந்தது. இதனைப் பணியாட்கள் மூலம் அறிந்த முத்து வடுகநாதர் அங்கிருந்து சிங்கம்புணரிக்கு  குடிபெயர்ந்தார்.

## இளமையும் திறனும்
முத்து வடுகநாதர்இளவதிலேயே சித்து வேலைகளை செய்து மக்களிடம் வியப்பினை ஏற்படுத்தினார். பட்டூர் குருகுலத்தில் ஆசிரியராகப் பணியாற்றியுள்ளார். பட்டூர் அருகேயுள்ள சிங்கம்புணரியில் சூனியக்கார கூட்டமொன்று மற்ற பரிவாரத் தெய்வங்களையும், ஊர் தெய்வங்களையும் கட்டிப்போட்டு மக்களைத் துன்புறுத்தினர். அதனையறிந்த முத்து வடுகநாதர், மாந்திரீக சித்திகளில் வென்று மக்களைக் காத்தார்.

## சமாதியடைதல்
முத்துவடுக நாதர் தாம் சமாதியாகும் நாளை முன்னதாகவே அறிவித்தார். எங்கு சமாதி ஆக வேண்டும் என இடத்தைத் தேர்ந்தெடுத்து சமாதியை தயார் செய்துள்ளார். சமாதியில் வைக்க தன்னுடைய கற்சிலையை செய்து அதற்குப் பூசைகள் செய்துள்ளார்.

அவர் கூறியபடியே 1883-ம் ஆண்டு ஆடி மாதம் ரோஹினி நட்சத்திரத்தில், சமாதியடைந்தார். அவருடைய‌ சமாதியில் பீடம் அமைத்து அவரது சிலையை வைத்துள்ளனர். அவர் பூசித்த வராகி அம்மன் சிலையை இடதுபக்கம் வைத்துள்ளனர். 

## கோயில்
சிங்கம்புணரி முத்து வடுகநாத சித்தர் கோயில், சிங்கம்புணரி, சிவகங்கை மாவட்டம் 

## ஆதாரங்கள்


பகுப்பு:சித்தர்கள்
சூரக்குடி செகுட்டு அய்யனார் கோயில்

**சூரக்குடி செகுட்டு ஐயனார் கோயில்** என்பது சிவகங்கை மாவட்டத்தில் சூரக்குடி ஊராட்சி 
S.கோவில்பட்டியில் அமைந்துள்ள காவல் தெய்வக் கோயிலாகும். இக்கோவில் முத்தரையர் (வலையர்அம்பலகாரர்) சமுதாயத்திற்கு பாத்தியப்பட்ட கோவிலாகும். இக்கோயிலை காட்டுக் கோயில், செடிக்கோயில் என்று அழைக்கின்றனர். இக்கோயிலில் மதில்சுவர், கட்டிடம், மின் விளக்குகள் போன்றவை இல்லை. இயற்கையான செடிகளைக் கொண்டே அமைக்கப்பட்டுள்ளது. செகுட்டு அய்யனை கண்டெடுத்தவர்கள் முத்தரையர் (வலையர்அம்பலகாரர்) சமுதாய மக்கள் ஆவர். இன்றளவும் பாரம்பரிய முறைப்படி புரவி எடுப்பு திருவிழாவை நடத்தி வருகிறார்கள். இத்திருவிழாவின் முக்கிய நிகழ்வான சாமியாட்டம் ஆடுவது முத்தரையர் சமுதாய மக்களான அம்பலகாரர்கள் மட்டுமே மற்றும் இம்மக்கள் காலம்காலமாக செகுட்டு அய்யனுக்கு காது வளர்த்து வருகிறார்கள்.

## தலவரலாறு
முன்னொரு காலத்தில் முத்தரையர் (வலையர்அம்பலகாரர்)சமுதாயத்தை சேர்ந்த பெரியண்ணன் அம்பலம், சின்னையா அம்பலம் முன்னோர்கள் இருவர், வளர்ப்பு நாயுடன், காட்டு வழியே இருவேறு பாதைகளில் மானை வேட்டையாட வந்தனர், இரவில் தங்கும்படி ஆனது. அப்போது பசிக்காக கிழங்கைத் தேடி நிலத்தினை தோண்டினர். இதனால் அங்கிருந்த ஐயனார் சிலையின் காதில் காயம் பட்டது. இதனால் தங்களின் வாரிசுகளுக்கும் இவ்வாறே காதில் துளையிட்டுக் கொள்வதாக வேண்டிக் கொண்டனர். செகுட்டு அய்யனை கண்டெடுத்தவர்கள் முத்தரையர்(வலையர்அம்பலகாரர்) சமுதாய மக்கள் ஆவர்.

இவ்வாறு காதில் காயம் பட்டதால், அய்யனாரை செவிட்டு ஐயனார் என்று அழைத்தனர். இது மருவி செகுட்டு ஐயனார் என்று அழைக்கப்படுகிறது.இக்கோவிலானது சிவகங்கை மாவட்டம் சூரக்குடி ஊராட்சி S.கோவில்பட்டி ஊரில் அமைந்துள்ளது.இவ்வூரில் முத்தரையர் சமுதாய மக்கள் மட்டும் வாழக்கூடிய ஊராகும். S. கோவில்பட்டி என்ற ஊரின் முழு விரிவாக்கம் செகுட்டு ஐயனார் கோவில்பட்டியாகும்.

## காது வளர்க்கும் ஊர் மக்கள்
செகுட்டு ஐயனார் கோயில் அமைந்திருக்கும் சூரக்குடி ஊராட்சி S.கோவில்பட்டியில், ஏறத்தாழ 400 முத்தரையர் குடும்பங்களை சேர்ந்த 3000 பேர் வசிக்கின்றனர். ஐயனார் செவிடான மரபு வழிக் கதையை நிரூபிக்கும் வகையில் இவ்வூரில் ஒரு வினோதமான பழக்கம் பல வருடங்களாகத் தொடர்கிறது. ஐயனார் செவிடானதால் தாங்கள் தெய்வ குற்றம் செய்ததாக உணர்ந்த மக்கள், "உன் காதை ஊனமாக்கிய நாங்களும் எங்கள் சந்ததியினரும் காதை ஊனமாக்கி கொள்கிறோம்" என வேண்டியுள்ளனர். அதன்படி, அன்றிலிருந்து இன்று வரை இவ்வூர் மக்கள் காது வளர்ப்பதைப் பழக்கமாகக் கொண்டுள்ளனர். குழந்தை பிறந்த 3 மாதங்களில் காதில் கத்தியால் துளையிட்டு வளையத்தை மாட்டி தொங்க விடுவர். வளையத்தின் எடை தாங்காமல் காது சில நாட்களில் கீழ் நோக்கி இழுபடத் தொடங்கும். இவ்வாறு மக்கள் தங்களது காதை வளர்த்துக் கொள்கின்றனர். இதில் ஆண், பெண் என வேறுபாடு இல்லை. திருமண வயதில் உள்ள சில பெண்கள் வளர்ந்த தங்கள் காதை வெட்டி, மீண்டும் ஒட்ட வைத்துக் கொள்வதும் நடந்துள்ளது. நாகரீகம் கருதியும், திருமணம் தடைபடுவதைக் கருத்தில் கொண்டும் தற்போது பெண்களுக்கு மட்டும் காது வளர்ப்பதில் விதிவிலக்கு கொடுக்கப்பட்டுள்ளது. முன்னர், காது வளர்க்க மறுத்த சிலருக்கு காது செவிடாதல், உடல் ஊனமாதல் போன்ற குறைபாடுகள் ஏற்பட்டதாகவும் இவ்வூர் மக்கள் கூறுகின்றனர்.

## ஆதாரம்


பகுப்பு:சிவகங்கை மாவட்டத்திலுள்ள கிராமக் கோயில்கள்
பகுப்பு:ஐயனார் கோயில்கள்
கத்தி போடுதல்

**கத்தி போடுதல்** என்பது இறைவனுக்கு தன்னுடைய உடம்பில் கத்தியால் குத்தி காயங்களை ஏற்படுத்தும் நேர்த்திக்கடனாகும். இராமலிங்க சவுடேஸ்வரி அம்மனுக்கு, தேவாங்கர் இனத்தினைச் சேர்ந்தவர்கள் இந்த நேர்த்திக் கடனை செலுத்துகிறார்கள். கத்தி போடுதலின் போது ஆடல், பாடலுடன் மார்பிலும், கையிலும், கத்தியால் காயத்தினை ஏற்படுத்துகிறார்கள். இவ்வாறு பாடப்படும் புகழ் பாடல்கள் **தண்டகம்** என அழைக்கப்படும். கத்தி போடுதலின் போது ஏற்படும் காயங்களுக்கு பண்டாரம் எனப்படும் மஞ்சள் மட்டுமே பூசப்படுகிறது. காயத்திற்கு மருத்துவரை அணுகுதல் தெய்வக் குத்தமாக கருதப்படுகிறது. 

இதனை **அலகு சேவை** என்றும் அழைக்கின்றனர்.

## தொன்மம்

தேவலரின் ஏழாவது அவதாரமான தேவதாஸ் ஸ்ரீ சவுடேஸ்வரி அம்மன் கோவில் ஒன்று அமைத்து அதில் ஸ்ரீ ராமலிங்க சவுடேசுவரியாக எழுந்தருள வேண்டி ஸ்ரீசைலத்தில் உறையும் ஸ்ரீ மல்லிகார்ஜுன சுவாமியையும் ஸ்ரீ பிரமராம்பா தேவியையும் அழைக்கிறார். அவரது அழைப்பை ஏற்ற ஈசனும் அம்மனை முதலில் அழைத்து செல்லும் படி கூறினார். வரும் வழியில் யாரும் திரும்பி தன்னை பார்க்கக் கூடாது  என்ற கட்டளையுடன் தேவதாசனோடு அம்மன் பயணமாகிறார். அம்மனது பாத சலங்கை ஒலியின் மூலம் அவர் தங்களோடு வருவதை அனைவரும் அறிந்து கொண்டனர். வழியிலே நதியை கடக்கும் போது அந்த ஒலியானது யாருடைய செவிகளையும் எட்டவில்லை, எனவே அனைவரும் திரும்பி பார்க்கின்றனர். இதனால் கோபமடைந்த பிரமராம்பிகை நீரில் மறைந்து போகிறார். மன்றாடி அழைத்தும் வராத போது அனைவரும் கத்தியால் குத்தி உடலை காயப்படுத்தி கொண்டனர். மனமிரங்கிய அம்மன் நீரில் இருந்து மீண்டும் சவுடேசுவரி அம்மனாக வெளிப்பட்டு அவர்களுடன் வந்து திருக்கோயிலில் எழுந்தருளினார். இதனால் இன்றளவும் நீர் நிலைகளின் அருகே கத்தி போட்டு  சவுடேசுவரி அம்மனை அழைப்பது வழக்கமாக உள்ளது.இதனால் சந்ததிகள் காக்கப்படுகின்றன என்பது நம்பிக்கையாகும். மேலும் இதன் நினைவாக ஸ்ரீசைலம் தேவாங்கரின் புண்ணிய தலமாக விளங்குகிறது,கொடியேற்றும் உரிமையும்  தரப்பட்டுள்ளது.

## ஆதாரங்கள்

பகுப்பு:சடங்குகள்
பஞ்சாபி இசை

**பஞ்சாபி இசை (Punjabi Music)** என்பது  பாக்கித்தானப் பஞ்சாப், இந்தியப் பஞ்சாப் ஆகிய  இருபகுதிகளிலும்  வழங்கும் இசையாகும். இது நாட்டுப்புற வகை, சூஃபீ வகை, செவ்வியல் வகை எனப் பன்முகப் போக்குகளைக் கொண்டதாகும். குறிப்பாக இதில்  பாட்டியாலா கராணா அடங்கும்.

## நாட்டுப்புற இசை
முதன்மைக் கட்டுரை:பஞ்சாப் நாட்டுப்புற இசை

### குறும்பா வடிவங்கள்
இவற்றில் தாப்பா, மகியா, தோலா ஆகியவை அடங்கும்.

## வழிபாட்டு இசை வடிவங்கள்

### சுஃபீ இசை
சுஃபீ இசை என்பது சூஃபி கவிதை வளத்தை பல இசைவகைகளில் பாடுகிறது. இதில் அடங்கும் சூஃபிக் கலைஞர்ககள் பாபா ஃபாரித், புல்லே சாகிப், சா ஃஉசைய்ன், வாரிசு சா,மியான் முகம்மது பக்சி ஆகியோர் ஆவர்.

### சீக்கிய இசை
சபத் கீர்த்தன். மேலும் காண்க  சீக்கிய இசை, Shabad Gurbani  .

## மக்கள் இசை வடிவங்கள்

### பஞ்சாபிப் பாப் இசை

பஞ்சாபி இசை இன்று இந்திய, அமெரிக்க, பெரும்பிரித்தானிய இசைகளின் முதன்மைப் பண்பாட்டு ஊற்றோடும் பாலிவுட் திரையிசையோடும் ஒருங்கிணைந்து விட்டுள்ளது. 

#### பங்கரா
முதன்மைக் கட்டுரை:பங்கரா (இசை

## செவ்வியல் இசை
*பாட்டியாலா கராணா
*சாம் சௌராசியா கராணா

## மேலும் காண்க
*பஞ்சாபிப் பண்பாடு
*பஞ்சாபி நாட்டுப்புற நடனங்கள்

## மேற்கோள்கள்

## தகவல் வாயில்கள்
*Pande, Alka. (1999). *Folk Music & Musical Instruments of Punjab.* Middletown, NJ: Grantha Corporation. 
பகுப்பு:பஞ்சாபி பண்பாடு
பகுப்பு:பஞ்சாபி இசை
சூரசம்ஹாரம்

**சூரசம்ஹாரம்** (*Surasamharam*) என்பது சூரபத்மன் எனும் அரக்கனை அழித்த நிகழ்வாகும். சூரபத்மனை முருகன் அழித்தார். அதன் நினைவாக முருகனுடைய ஆலயங்களில் இந்நிகழ்வினை பெரும் விழாவாக கொண்டாடுகின்றனர்.

## தொன்மம்

காசியப்ப முனிவருக்கும் மாயை என்பவளுக்கும் பிறந்தவர் சூரபத்மன். அவன் வளர்ந்த பிறகு சிவபெருமானை நோக்கி தவமிருந்து இந்திர ஞாலம் எனும் தேரையும், பெண்ணால் பிறக்காத குழந்தையால் மட்டுமே மரணம் என்ற வரத்தையும் பெற்றான். பெற்ற வரத்தால் சக்திகள் மிக்கவனாக தேவர்களையும், நல்லுயிர்களையும் துன்புறுத்தினான். சிவபெருமானின் நெற்றியிலிருந்து பிறந்த ஆறு நெருப்புப் பொறிகள் உருவாயின. அதனை வாயுபகவான் சரவணப் பொய்கையில் சேர்த்தார். அவை ஆறு குழந்தைகளாக கார்த்திகைப் பெண்டிரிடம் வளர்த்தனர். பார்வதி அவர்கள் ஆறு பேரையும் தழுவும் போது அவர்கள் சண்முகனாக ஆனார்கள். பின்பு பார்வதியிடம் வேல் பெற்ற முருகன் சூரபத்மனை போரில் அழித்தான். இந்தப் போரில் வீரபாகு உள்ளிட்ட நவவீரர்கள் முருகனுக்கு படைத்தளபதிகளாக இருந்தனர்.

## ஆதாரங்கள்


பகுப்பு:இந்து சமய விழாக்கள்
பகுப்பு:கௌமாரம்
பகுப்பு:அசுரர்
வானாக்போரி அனல் மின் நிலையம்

**வானாக்போரி அனல் மின் நிலையம்** *(Wanakbori Thermal Power Station)* இந்தியாவில் உள்ள குசராத்து மாநிலத்தின் கேடா மாவட்டத்தில், மாகி ஆற்றங்கரையில் நிறுவப்பட்டுள்ளது. இம்மின் உற்பத்தி நிலையத்தில் 210 மெகாவாட் கொள்திறன் அளவுள்ள ஏழு மின்னுற்பத்தி அலகுகள் உள்ளன

## மேற்கோள்கள்

பகுப்பு:குசராத் அனல் மின் நிலையங்கள்
சிக்கா அனல் மின் நிலையம்

**சிக்கா அனல் மின் நிலையம்** *(Sikka Thermal Power Station)* இந்தியாவில் உள்ள குசராத் மாநிலத்தின் முக்கியத் தொழில் நகரமான  யாம் நகரில் நிறுவப்பட்டுள்ளது. நிலக்கரியை எரிபொருளாகப் பயன்படுத்தும் குசராத்து மாநிலத்திலுள்ள மின்னுற்பத்தி நிலையங்களில் சிக்கா அனல் மின் நிலையமும் ஒன்றாகும்.

120 மெகாவாட் கொள்திறன் அளவுள்ள இரண்டு மின்னுற்பத்தி அலகுகள் இங்கு உள்ளன. இவற்றைத்தவிர 250 மெகாவாட் மின்னுற்பத்தி திறன் கொண்ட மேலும் இரண்டு அலகுகள் இங்கு அமைக்கப்பட்டு வருகின்றன.

## மின்னுற்பத்தி கொள்திறன்

## மேற்கோள்கள்

பகுப்பு:குசராத் அனல் மின் நிலையங்கள்
நெஃப் தொகுப்புவினை

**நெஃப் தொகுப்புவினை** *(Nef synthesis)* என்பது கரிம வேதியியலில் ஆல்டிகைடுகள் மற்றும் கீட்டோன்களுடன் சோடியம் அசிட்டிலைடுகள் சேர்த்து அசிட்டிலெனிக் கார்பினால்கள் தயாரிக்கும் முறையைக் குறிக்கிறது. யான் அல்ரிக் நெஃப் 1899 ஆம் ஆண்டு இவ்வினையைக் கண்டறிந்த காரணத்தால் அவர் பெயராலேயே இவ்வினை அழைக்கப்படுகிறது.

இச்செயல்முறை பெரும்பாலும் தவறுதலாக நெஃப் வினை என்ற பெயரால் அழைக்கப்படுகிறது . நெஃப் வினை என்பது தொடர்பற்ற ஒரு வேதியியல் உருமாற்ற வினையாகும் என்று சரியாகக் கண்டறிந்து கூறியவரும் இதே வேதியியலர் யான் அல்ரிக் நெஃப் என்பது குறிப்பிடத்தக்கது ஆகும்.

## மேற்கோள்கள்

பகுப்பு:கரிம உலோக வேதியியல்
பகுப்பு:கூட்டு வினைகள்
பகுப்பு:கரிம-கரிமப் பிணைப்பு உருவாகும் வினைகள்
பரமபத வாசல்

**பரமபத வாசல்** என்பது திருமாலின் வசிப்பிடமாக அறியப்படும் வைகுந்தத்தின் வாசலாகும்.  இதனை சொர்க்க வாசல், வைகுந்த வாசல் எனப் பல பெயர்களில் அழைக்கின்றனர். இந்த வாசலைக் கடந்தால் முக்தி கிடைக்குமென்பது இந்துகளின் நம்பிக்கையாகும். 

வைகுந்த ஏகாதேசி நாளன்று திருமால் கோயில்களில் பரமபத வாசல் திறக்கும் நிகழ்ச்சி நடக்கிறது. இந்த வாசல் நம்மாழ்வார் வைகுந்தம் செல்லும் வரை மூடியிருந்தது. அவரை இந்த வாசல்வழியாக சென்று முக்தி அடைந்தவர்.

## ஆதாரங்கள்


பகுப்பு:வைணவ சமயம்
1580

ஆண்டு **1580** (**[[ரோம எண்ணுருக்கள்|MDLXXX]]**) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு நெட்டாண்டு ஆகும்.

## நிகழ்வுகள்
* சனவரி 31 &ndash; போர்த்துகல்லின் மன்னர் என்றி வாரிசு இல்லாமல் இறந்தார்.
* மார்ச் 25 &ndash; போர்த்துக்கலின் என்றி வாரிசின்றி இறந்ததை அடுத்து, இரு அரசுகளின் விரும்பிய ஒன்றிணைப்பின் மூலம் எசுப்பானியாவின் இரண்டாம் பிலிப்பு போர்த்துகல்லின் அரசராக முதலாம் பிலிப்பு என்ற பெயரில் முடி சூடினார்.
* ஏப்ரல் 6 &ndash; இங்கிலாந்து, பிரான்சு நாடுகளில் டோவர் நீரிணைப் பகுதியில் கடும் நிலநடுக்கம் ஏற்பட்டது.
* சூன் &ndash; இங்கிலாந்து, உதுமானியப் பேரரசுடன் வணிக உடன்பாட்டை ஏற்படுத்தியது.
* சூன் 11 &ndash; புவெனஸ் ஐரிஸ் நகரம் உருவானது.
* இயேசு சபை மதப்பரப்புனர்கள் முகலாயப் பேரரசர் அக்பரின் அவைக்கு வந்தனர்.
* தமிழ் அச்சிடல் வரலாறு: என்றிக்கே என்றிக்கசின் பாவ அறிக்கை நூல் (Confessionario) 214 பக்கங்களில் வெளியானது.

## பிறப்புகள்
* சனவரி &ndash; ஜோன் சிமித், ஆங்கிலேயத் தேடலறிஞர் (இ. 1631)
* ஏப்ரல் 24 &ndash; வின்சென்ட் தே பவுல், பிரெஞ்சு புனிதர் (இ. 1660)

## இறப்புகள்
* சூன் 10 &ndash; லூயிஸ் டி கமோஸ், போர்த்துக்கீசக் கவிஞர் (பி. 1524)

## மேற்கோள்கள்
ரிடில் ஏரி

thumb|ரிடில் ஏரி

மிசோரம் மாநிலத்தின் மிக பெரிய ஏரியான ரிடில் (Rih Dil) மியான்மரில் உள்ளது. ரிடில் ஏரியானது இந்தோ-பர்மா எல்லைக் கிராமமான ஸொகத்தாரிலிருந்து 3 கி.மீ தொலைவில் அமைந்துள்ளது. ஒரு மைல் நீளமும் அரை மைல் அகலமும் கொண்டது. 60 அடி வரை ஆழமுள்ளது. பர்மாவின் சின் மாநிலத்தில் ரிக் கோத்தார் என்ற இடத்தில் ரிடில் ஏரி அமைந்துள்ளது. சுதந்திரக்கு முன் வரை இந்த ஏரி இந்திய எல்லைக்குள் இருந்துள்ளது. 

எல்லை பிரிக்கப்பட்டதின் பின்பாக தற்போது மியான்மரில் உள்ளது.  மிஸோ மக்கள் இறந்த பின் அவர்கள் ஆன்மா இந்த ஏரியில் கலப்பதாக நம்புகின்றனர். இந்த ஏரி உயரத்தில் இருந்து பார்க்கும்பொழுது தாமரை இலை வடிவில் தெரிகிறது.

## பயணம்

ரிடில் ஏரிக்கு நேரில் செல்வது அவ்வளவு எளிதானதாக இல்லை. பர்மாவில் இருந்து சகாயிங்க் பகுதியில் இருந்து யங்கூன் முதல் மோனிவா வரை பேருந்து தடம் உள்ளது. குறுகிய நெருடலான பாதையில் பயணிக்க வேண்டியுள்ளதால் 33 இருக்கைகள் கொண்டுள்ள சிற்றுந்து பயணத்தை மேற்கொள்கின்றனர். இந்தியாவில் இருந்து வரும் பயணிகள் இந்தோ- மியன்மர் எல்லைப்பகுதியில் உள்ள சாம்பய் பகுதியினை அடைந்து அங்கே ரூ. 10/- க்கு அனுமதி பெற்று நேரடியாக ரடில் ஏரி (Rih Dil Lake)  க்கு பேருந்து மூலம் 22 கி.மீ. பயணம் மேற்கொண்டு சென்றடைகின்றனர். 

## மேற்கோள்கள்

பகுப்பு:பர்மாவின் புவியியல்
சூரத் அனல் மின் நிலையம்

**சூரத் அனல் மின் நிலையம்** *(Surat Thermal Power Station)* இந்தியாவில் உள்ள குசராத் மாநிலத்தில் உள்ள சூரத் மாவட்டம் நானி நரோலி கிராமத்தில் நிறுவப்பட்டுள்ளது. பழுப்பு நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக சூரத் அனல் மின் நிலையம் உள்ளது. அரசுக்குச் சொந்தமான குசராத்து தொழிற்கூட்டு மின் நிறுவனம் (GIPCL) சூரத் அனல் மின் நிலையத்தை இயக்கி வருகிறது

## கொள்திறன்

500 (4X125) மெகாவாட் கொள்திறன் அளவுள்ள மின்னுற்பத்தி அலகுகள் இங்கு உள்ளன.

## மேற்கோள்கள்

பகுப்பு:குசராத் அனல் மின் நிலையங்கள்
பகுப்பு:சூரத் மாவட்டம்
சாமுகி

**சாமுகி** (*Shahmukhi*, *ஷாமுகி*, , பஞ்சாபி மொழியை எழுத பஞ்சாபிலுள்ள முசுலிம்கள் பயன்படுத்தும் பெர்சிய-அராபிய எழுத்துமுறை ஆகும்; இதன் நேரடிப் பொருள் "அரசரின் (ஷா) வாயிலிருந்து" என்பதாகும். இது பொதுவாக நஸ்தலீகு வரிவடிவத்தில் எழுதப்படுகின்றது. பஞ்சாபி மொழியில் பயன்படுத்தப்படும் இரு எழுத்துமுறைகளில் பெர்சிய-அராபிய முறை ஒன்றாகும்; மற்றது குர்முகி.

சாமுகி எழுத்துமுறையை முதலில் பஞ்சாபின் சூபி கவிஞர்கள் பயன்படுத்தினர்; 1947இல் பாக்கித்தான் உருவாக்கத்தை அடுத்து  பாக்கித்தானிய பஞ்சாபில் முஸ்லிம் மக்கள் எழுதும் வழமையான எழுத்துமுறையானது; தற்கால இந்திய பஞ்சாபில் இந்துக்களும் சீக்கியர்களும் குர்முகி எழுத்துமுறையைத் தழுவினர்.

இந்தியப் பஞ்சாபில் இதன் பயன்பாடு பெரும்பாலும் மூத்த தலைமுறையினரிடம் மட்டுமே உள்ளது. ஆயினும் பஞ்சாபி மொழியில் முதுகலைப் பட்டப்படிப்பு படிப்பவர்களுக்கு இந்த எழுத்துமுறையை அறிந்திருப்பது பரிந்துரைக்கப்பட்டுள்ளது. இருப்பினும் இந்திய சம்மு காசுமீரில் போத்தோயரி பேச்சுமொழியைப் பதிய முதன்மை எழுத்துமுறையாக சாமுகி பயன்படுத்தப்படுகின்றது.

சாமுகி வலதுபுறம் தொடங்கி இடது புறம் நோக்கி எழுதப்படுகின்றது; குர்முகி இடதிலிருந்து வலதாக எழுதப்படுகின்றது. இரண்டு எழுத்துமுறைகளுக்கும் உள்ள ஒப்பீட்டைக் கீழே காணலாம்:

## மேற்சான்றுகள்

## வெளி இணைப்புகள்
* Shahmukhi to Gurmukhi Transliteration System: A Corpus based Approach
* The Western Panjabi Alphabet 
* Learn Shahmukhi
* Likhari in Shahmukhi 
* Kalam-e-Baba Nanak
* Punjabi and Punjab 
* E-Book on Gurmukhi and Shahmukhi
* PDF on Gurmukhi and Shahmukhi 

பகுப்பு:எழுத்து முறைகள்
பகுப்பு:பஞ்சாப் (பாகிஸ்தான்)
பகுப்பு:பஞ்சாபி மொழி
பகுப்பு:பாக்கித்தானின் மொழிகள்